kardosdrur/scandi-wiki huggingface dataset:
Pizza Hut

Pizza Hut er en international kæde af restauranter, der serverer pizza, hotwings, pasta og diverse tilbehør. Kæden er et datterselskab af Yum! Brands, Inc, der ejer omkring 35.000 restauranter i hele verden.
Pizza Hut er en af de tre større pizza-kæder der har hovedkvater i forstæderne til Dallas, Texas. De andre er: Mr. Jim's Pizza og Pizza Inn.

Koncepter 

Pizza Hut har en del forskellige restaurantkoncepter:

Red Roof 
En type restauranter der forsvinder hurtigt, er "Red Roof"- restauranterne, steder hvor man kun kan spise i restauranten og ikke tage maden med hjem, eller få den leveret.

RBD (Restaurant-based-delivery) 
RBD-restauranterne er steder hvor man kan spise i restauranten, tage maden med hjem, eller få det leveret.

DEL/CO (Delivery/Carry-out) 
DEL/CO er restauranter hvor der ikke er mulighed for at spise i restauranten. Maden kan kun blive leveret eller afhentes i restauranten.

Bistro 
Pizza Hut Bistro er Red Roof eller RBD-restauranter, bare med et større udvalg.

WingStreet 
WingStreet er en separat restaurantkæde (også ejet af Yum! Brands), der næsten altid ligger lige ved siden af en Pizza Hut.

Pizza Hut Express 
Pizza Hut Express er restauranter med eget navn, der operer selvstændigt, men er licenserede af Pizza Hut.
Disse har en helt anden menu en de normale Pizza Hut-restauranter.

Pizza Hut Express findes normalt på Campi, i indkøbscentre, i forlystelsesparker og i butikker som Target.

Historie 

Den første Pizza Hut-restaurant (billedet) blev åbnet i 1958 af Dan Carney og Frank Carney. Restauranten blev hurtigt efter flyttet til Wichita State University's campus. i 1959 blev den første franchise åbnet i Topeka, Kansas. Antallet af restauranter voksede lidt efter lidt, og i 1964 blev der lavet et standard-design for restauranterne.

I 1972 valgte Pizza Hut med sine 314 restauranter i USA at blive børsnoteret på NYSE med symbolet PIZ. 

I 1977 blev Pizza Hut køb af PepsiCo, der senere også købte KFC og Taco Bell

I 1997 dannede de tre restaurantkæder Tricon.

I 2002 købte Tricon restaurantkæderne A&W Restaurants og Long John Silver's, og blev til Yum! Brands.

Lande, hvor der er Pizza Hut-restauranter 

  (Halal)
 
 
 
 
  (Halal)
  (Halal)
 
 
  (Halal)
 
  
 
  
 
 
 
 
 
  
  (Halal)
 
 
 
 
 
 
 

 
  (Halal) 
 
 
  (Kosher) 
 
  
  (Halal) 
 
  Kuwait (Halal) 
  (Halal) 
  
  
  (Halal) 
 
 
  
  (Halal) 
 
 
  (Halal) 
 
  (Halal) 
 
 
 
  

  (Halal) 
  
  
 
  
 
  (Halal)
 
  (Halal) 
  
  (Halal) 
 
 
  
 
 
 
 
  (Halal)
 
 
 
 
 
 
 
  (Halal) 
  (Halal)

Lande, hvor der tidligere har ligget Pizza Hut-restauranter

Kilder

Eksterne henvisninger 

 Pizza Hut`s danske webside, som den så ud i 2007. Fra archive.org

Virksomheder i Dallas
Fastfoodrestaurantkæder fra USA
Hut
Makossa

Makossa er en musikgenre, som er populær i byområder i Cameroun. Musikken minder om soukous, men har en mere markeret rytme og en fremtrædende blæserrække. Musikken har traditionelle elementer, men har stærk indflydelse fra jazz, ambasse bey, latinsk musik, highlife og soukous. Stilarten opstod sandsynligvis i 1950'erne, men musikken optaget før et årti senere. Artister som Manu Dibango og Eboa Lotin har, siden 1970'erne, bidraget til, at makossa også er blevet populær uden for Camerouns grænser.

Se også 
 Afrikansk musik
 Soul Makossa

Ekstern henvisning 
 Makossa-musikvideoer 

Musikgenrer
Afrika
Britisk Cameroun

Britisk Cameroun (engelsk: Cameroons) var et mandatområde, som Storbritannien fik tildelt af folkeforbundet. Området er nu delt mellem landene Nigeria og Cameroun.

Området som det nuværende Cameroun består af blev gjort krav på af Tyskland under kapløbet om Afrika i slutningen af 1800-tallet. Under 1. verdenskrig blev området besat af britiske, franske og belgiske tropper, og blev efter krigen delt mellem Storbritannien og Frankrig som mandatområder af folkeforbundet i 1922. Det franske mandat blev kendt som Fransk Cameroun og de britiske områder blev delt op i Northern Cameroons og Southern Cameroons.

Fransk Cameroun blev selvstændig i januar 1960, og der blev planlagt selvstændighed til Nigeria det samme år. Disse hændelser førte til spørgsmål om, hvad som skulle ske med de britiske områder. Efter lidt diskussion (som startede siden 1959), blev der holdt en folkeafstemning i februar 1961. De nordlige områder med muslimsk majoritet ville gå i union med Nigeria, og de sydlige områder foretrak oprettelsen af en egen stat, Cameroun.

Nigerias historie
Camerouns historie
Forhenværende afrikanske lande
Mandat under Folkeforbundet
Etableret i 1922
Ophørt i 1961
Sara Møller Olsen

Sara Møller Olsen (født 8. januar 1985) er en dansk skuespillerinde.

Sara er opvokset i Vangede. Hun startede med skuespil allerede som 8-årig, da hun medvirkede i sin debutfilm. Siden har hun haft roller både på TV og i film, samt medvirket i flere reklamer.

Filmografi

Film

Tv-serier

Eksterne henvisninger 
 

Skuespillere fra Danmark
Når du ser et stjerneskud

"Når du ser et stjerneskud" (org.: When You Wish Upon A Star) er en populær sang fra Disney-filmen Pinocchio fra 1940, hvor den bliver sunget af Jesper Fårekylling først og sidst i filmen. Den er skrevet af Ned Washington og Leigh Harline og har dansk tekst af Mogens Dam. Victor Cornelius lagde dansk sangstemme til Jesper Fårekylling; Ove Sprogøe lagde talestemme til. 

Sangen vandt prisen "Oscar for bedste sang" i 1940, og den blev kendingsssang for Disney og blev brugt i åbningssekvenserne i Disneys tv-serier og i Walt Disney Pictures' åbnings logos. Skibene fra Disney Cruise Line, "Disney Wonder" og "Disney Magic", bruger de syv første toner i melodien til hornsignal. 

American Film Institute satte "When You Wish Upon A Star'" som nummer 7 på deres "100 Greatest Songs in Film History"-liste. Det er det højeste for en Disney-sang.

I Sverige, Norge og Danmark er sangen blevet en julesang, der referer til salmen Stjernen over Bethlehem og bliver brugt i det årlige "Disneys Juleshow", der bliver sendt hver jul. Showet samler familien og er blevet en enorm skandinavisk tradition. 

Sangen spiller en rolle i Steven Spielbergs film Nærkontakt af tredje grad, og derfor citerer John Williams "Når du ser et stjerneskud" i temaet.

Eksterne henvisninger 
 "When You Wish upon a Star" at jazzstandards.com
 Covering the Mouse  – Cover versioner af "When You Wish Upon a Star"

Sange fra 1940
Temasange
Julesange
Ben Whishaw

Benjamin John Whishaw eller bedre kendt som Ben Whishaw (født 14. oktober 1980) er en engelsk skuespiller, som nok er bedst kendt for sin gennembrudsrolle som Hamlet og hans hovedrolle i filmen Tom Tykwers film Parfumen - Historien om en morder.

Scene og film-optrædner 
 The Trench (1999)
 The Escort aka Mauvaise passe (1999)
 Other People's Children (2000) (tv-serie)
 Baby (2001) (kortfilm)
 My Brother Tom (2001)
 Ready When You Are Mr. McGill (2003) (TV)
 The Booze Cruise(2003) (tv-serie)
 77 Beds (2003) (kortfilm)
 Hamlet 2004 (skuespil)
 The Merchant of Venice 2004
 Enduring Love (2004)
 Layer Cake (2004) 
 Mercury Fur 2005 (skuespil)
 Nathan Barley  (2005) (tv-serie)
 Stoned  (2005)
 The Seagull 2006 (stage play)
 Look Back in Anger 2006 (radiospil)
 Parfumen - Historien om en morder (2007)
 Leaves of Glass 2007 (skuespil)
 I'm Not There 2007
 Criminal Justice (2008) (TV)
 Brideshead Revisited (2008)
 Bright Star (2009)
 Skyfall (2012)
 Cloud Atlas (2013)
 Spectre (2015)
 Mary Poppins vender tilbage (2018)

Kilder

Eksterne henvisninger 

 Hamilton Hodell, agent
 

Skuespillere fra England
Briter i 1900-tallet
Briter i 2000-tallet
Faxe Boldklub

Faxe Boldklub (Faxe BK) blev stiftet den 27. maj 1927.

Initiativet til klubben blev taget af tre arbejdere i stenhuggeriet,
Frederik Jensen, Aksel Frederiksen, og Holger Jensen. De indkaldte til stiftende generalforsamling på Hotel Faxe.
Interessen viste sig at være ganske pæn, og der mødte 35 interesseret op, som alle meldte sig ind som medlemmer. Den første bestyrelse blev valgt og Faxe Boldklub var herefter en realitet.

Efter starten i 1927, hvor klubben lejede en mark af en gårdejer på Egedevejen, fik man i 1934 stillet en bane til rådighed på Kalkbrudsvej.

I 1935 tages det første klubhus i brug samme sted. Bygge pris udgør kr. 3.007,10.

Den 20. august 1944 blev Faxe Boldklubs nuværende stadion indviet
på Præstøvej. 

Den 13. september 1956 påbegyndtes byggeriet af klubhuset,
som danner rammen om boldklubben, anno 2008. 

Den 3. maj 1959 blev klubhuset indviet, og klubhuset var efter datidens målestok,
et meget flot byggeri, der gav genlyd rundt omkring på Sjælland.

Sjællands Tidende havde følgende overskrift: "Faxe Boldklubs nye hus er en storslaaet præstation".

Klubhuset er efterfølgende blevet udvidet flere gange, senest i 1992.

I dag, 2008, har Faxe Boldklub et fuldt moderne klubhus,
med de faciliteter der efterspørges i en klub af denne størrelse.

Ekstern henvisning 
 Faxe Boldklubs hjemmeside 

Fodboldklubber under DBU Sjælland
Etableret i 1927
Boldklub
Großglockner-Hochalpenstraße

Großglockner-Hochalpenstraße er en alpin pasvej i Østrig mellem byerne Bruck an der Glocknerstraße i delstaten Salzburg og Heiligenblut i delstaten Kärnten. Vejen er 47,8 km lang og forløber på 10 km over 2.400 meters højde. Passet Hochtor ligger i 2.504 meters højde. Vejen har endvidere to sideveje til hhv. Edelweißspitze (2.571  m.o.h.) og Franz-Josefs-Höhe (2.362 moh), hvor der er gode udsigtspunkter. Vejen er lukket om vinteren – afhængig af vejret er det i perioden oktober til maj. Vejen er privat ejet. Der betales afgift for at benytte den.

Historie 
Vejen over Hochtor fandtes allerede i forhistorisk tid, hvor den blev anvendt under Hallstatttiden og blev senere udbygget af romerne. Frem til 1600-tallet var vejen den tredje vigtigste vejforbindelse over østalperne.

I 1924 fik ingeniøren Franz Wallack til opgave at projektere en 3 meter bred vej over Hochtor mellem Heiligenblut og Ferleiten. Men projektet blev ikke gennemført og blev først genoptaget, da Salzburgs delstatsformand Franz Rehrl i 1928 engagerede sig i projektet. I efteråret 1929 besluttede Landdagen i Salzburg at gennemføre vejens opførelse, og i sommeren 1930 påbegyndtes arbejdet. Den 3. august 1935 blev vejen indviet. I alt var op til 4.000 arbejdere beskæftiget med projektet i de fem år byggeriet stod på.

Großglockner-Hochalpenstraße i dag 
Großglockner-Hochalpenstraßes betydning som transit- og pasvej er lille. Den er derimod en vigtig turistattraktion. Årligt kører omkring 270.000 køretøjer på Großglockner-Hochalpenstraße med omkring 900.000 gæster.

Großglockner-Hochalpenstraße går gennem Nationalpark Hohe Tauern og sidevejen til Franz-Josefs-Höhe er tilkørselsvej til Østrigs største gletsjer og landets højeste bjerg Großglockner. Ved Franz Josefs Höhe fører en kabelbane, Großglockner Gletscherbahn ned til Pasterze-gletsjeren.

Galleri

Kildehenvisninger

Eksterne henvisninger 

Veje i Østrig
Großglockner
Bjergpas i Østrig
Bjergpas i Alperne
CERA

CERA er en forkortelse for continuous erythropoitin receptor activator, som er betegnelsen for en klasse af medicinske præparater af EPO, der kan bruges i bekæmpelsen af visse sygdomme som blodmangel.

Midlet bruges også som doping, hvor præparatet betegnes som 3. generations EPO. En række cykelryttere er i 2008 blevet afsløret for brug af midlet, som mange ikke troede det var muligt at spore. Under Tour de France 2008 blev blandt andet Riccardo Ricco fældet for brug af CERA, mens Stefan Schumacher og Bernhard Kohl nogle måneder senere ligeledes blev afsløret i brug af præparatet.

Doping
Hormoner
Lægemidler

fr:Érythropoïétine#Le CERA
Tågense

Tågense er en mindre bebyggelse på det sydøstlige Lolland. Bebyggelsen ligger i Guldborgsund Kommune og tilhører Region Sjælland.

Navnets første led er enten ordet tåge eller mandsnavnet Toki. Andet led er ordet næs. Tågense er altså enten "Tokis næs" eller "det tågede næs". Bebyggelsen ligger på den yderste sydøstlige del af Lolland ud mod Guldborg Sund og en lille bugt mod nord hvor Mårbækken udmunder. Stedet omtales i skriftlige kilder første gang i 1484. 

Allerede i 1742 omtales en skole i Tågense. I 1906 blev den erstattet af en ny, der dog blev nedlagt midt i 1950'erne.

Et husmandssted kendt som Tågensehuset blev flyttet til Frilandsmuseet i 1946.

Administrativt/kirkeligt tilhørsforhold

Tidligere 
Musse Herred, Ålholm Len, Ålholm Amt, Maribo Amt, Storstrøms Amt, Nysted Landsogn, Nysted Kommune
Fyens Stift

Nuværende 
Region Sjælland, Guldborgsund Kommune
Lolland-Falsters Stift, Lolland Østre Provsti, Nysted-Vantore pastorat, Nysted Landsogn

Andre forhold 
Strandengene mod Guldborg Sund og mod Østersøen er stadigvæk bestrøet med større og mindre sten, og minder derved om landskabet som det så ud lige efter istiden.

Galleri

Eksterne henvisninger 

Husmandssted fra Tågense på Frilandsmuseet i Brede 
Trap Danmark 
Maribo Amts stednavne (1954)

Lokaliteter på Lolland
Lokaliteter i Guldborgsund Kommune
Dagbladet Ringsted

Dagbladet Ringsted er en dansk lokalavis, der blev grundlagt i 1871 som Ringsted Folketidende. Oplaget var i 2. halvår 2008 på 6.404.

Grundlæggeren var Venstre-politikeren P.Chr. Zahle. Avisen blev hurtigt ledende i lokalområdet og gik i 1962 sammen med Roskilde Dagblad og Østsjællands Folkeblad. Ved samme lejlighed skiftede bladene navn til Dagbladet efterfulgt af bynavnene Ringsted, Roskilde og Køge. Aviserne delte en del af stoffet, men beholdt deres lokale udgaver i de tre byer. I 1992 overtog aviserne Frederiksborg Amts Avis, og i 2008 fusionerede Dagbladet/Frederiksborg Amts Avis' udgiverselskab med Sjællandske til Sjællandske Medier.

Dagbladet Ringsted har redaktioner i Ringsted, Sorø og Haslev.

Eksterne henvisninger
 Dagbladets hjemmeside
 Digitaliserede udgaver af Dagbladet Ringsted i Mediestream
 Læs om Dagbladet Ringsted i opslagsværket "De Danske Aviser"

Kilder

Aviser fra Sjælland
Sjællandske Medier
Etableret i 1871
Institut for Statskundskab

Institut for Statskundskab kan referere til tre institutter ved danske universiteter:

 Institut for Statskundskab (Københavns Universitet)
 Institut for Statskundskab (Aarhus Universitet)
 Institut for Statskundskab (Syddansk Universitet)

Se også 
 Institut for Politik og Samfund – tidligere Institut for Statskundskab
Jørgen Goul Andersen

Jørgen Goul Andersen (født 11. november 1953 i Skive) er en dansk professor ved Institut for Politik og Samfund ved Aalborg Universitet.

Goul Andersen blev cand.scient.pol. fra Aarhus Universitet i 1977 og blev samme år ansat som adjunkt ved universitetets Institut for Statskundskab. Han blev lektor samme sted 1984, og blev i 1995 professor ved Aalborg Universitet, hvor han har været koordinator af Centre for Comparative Welfare State Studies siden 1996.

Han har udgivet en lang række bøger, bl.a. bidrog han til Magtudredningen,
ligesom han har forfattet flere grundbøger i samfundsfag og statskundskab, eksempelvis Politik og samfund i forandring.

I 2021 var Andersen medforfatter til debatbogen Rige børn leger bedst - et portræt af det danske klassesamfund.

Henvisninger 

Ansatte ved Aarhus Universitet
Faglitterære forfattere fra Danmark
Personer i Kraks Blå Bog
Politologer fra Danmark
Dansksprogede forfattere fra Danmark
Studenter fra Skive Gymnasium og HF
Professorer fra Aalborg Universitet
Personer fra Skive
Politisk sociologi

Politisk sociologi er en tværfaglig disciplin indenfor sociologi og politologi, der beskæftiger sig med individers politiske adfærd, de sociale strukturers betydning herfor samt de politiske institutioners rolle og funktion. Politisk sociologi bygger på en lang tradition med klassikere som Aristoteles, Niccolò Machiavelli, Thomas Hobbes, Montesquieu, Karl Marx, Max Weber og senere C. Wright Mills. I Norden er særligt den norske samfundsforsker Stein Rokkan en markant politisk sociolog.

Feltafgrænsning 
Interessefeltet for den politiske sociologi spænder fra individplanet over politisk organisering til politiske systemer på et overordnet plan. 

På individplanet beskæftiger den politiske sociologi sig med emner som politisk adfærd, herunder vælgeradfærd, organisering for at fremme fælles interesser, opinionsdannelse, partipræferencer, stemmeafgivning, valgdeltagelse og anden politisk aktivitet, herunder deltagelse i aktioner og demonstrationer. På samfundsplan er den politiske sociologi optaget af borgernes organisaering i form af politiske partier, sociale bevægelser og interessegrupper og hvordan disse dannes for at påvirke samfundet. Den politiske repræsentation studeres også, ligesom dannelsen af politiske eliter. Indenfor dette felt var Vilfredo Pareto og Gaetano Mosca pionerer, mens det var Robert Michels, der bragte eliteteorien ind i studiet af politiske partier. Han hævdede, at alle organisationer er underlagt "oligarkiets jernlov". Organisation indebærer magt, og derfor indebærer organisation også oligarki. C. Wright Mills studerede bl.a. magteliten i USA.

Indenfor den politiske sociologi står forholdet mellem stat og grupper i samfundet også centralt, herunder særligt civilsamfundet. Emnerne indenfor denne del af den politiske sociologi er social stratifikation, klassedannelse og klasseforskelle. Karl Marx mente for eksempel at staten kun var et redskab for den herskende samfundsklasse. Politisk sociologi kan også været optaget af betydningen af politisk kultur, normer og værdimønstre knyttet til det politiske i et samfund.

Forholdet mellem staten og andre sociale fællesskaber er særligt central i den politiske sociologi; særligt har forholdet mellem stat og nation været tillagt megen opmærksomhed. Den politiske sociologi vil således også beskæftige sig med emner som nationalisme og national identitet.

Sociologiske fagområder
 
Politologi
P.Chr. Zahle

Peter Christian Zahle (født 15. november 1825 i Assens ved Horsens, død 30. april 1898 i Vallensved ved Næstved) var dansk forfatter, præst og folketingsmedlem.

Zahle var søn af forfatter Sophus Zahle og bror til skolelederen Natalie Zahle. Han blev student fra Herlufsholm Skole 1844 og tog derefter teologisk embedseksamen. 

Han blev valgt til Folketinget i Holbækkredsen i 1853 og tilsluttede sig Bondevennerne. I 1855 blev han genvalgt, denne gang opstillet i Nørresundby og i 1872 i Ringsted. Han trak sig fra det politiske arbejde i 1881. Han sluttede sig til Det forenede Venstre og senere til Christen Bergs gruppe.

I 1879 helligede han sig præstegerningen og fik først embede i Rubjerg i Vendsyssel, men flyttede allerede 1881 til Vallensved. 

Zahle blev gift tre gange, i 1853 med Adelaide Stellavina Agerholm (1829-1861), i 1865 med Clara Ernestine Emilie Melbye (1841-1868), og i 1870 med skolelederen og udgiveren Wilhelmine Amalie Lovise Jacobsen (1840-1927). Han fik blandt andet datteren Vilhelmine Zahle.

Bibliografi 
 Firmaet (1851, roman)
 Etatsraadinde Bruun (1853, roman)
 Lys og Skygge fra Livet inden fire Vægge (1865)
 Fra Folkelivet (1873)
 Erna (1875)
 Familien Puttmanu (1875)
 Gamle Rasmus (1875)
 En Rus i en Rus (1876)
 Strejf-Blik paa vor Tid (1876)
 Alfred (1877)

Litteratur 
 Biografi i Dansk Biografisk Lexikon

Eksterne henvisninger 
 

Præster fra Danmark
Politikere fra Bondevennerne
Tidligere folketingsmedlemmer fra Venstre
Folketingsmedlemmer i 1850'erne
Folketingsmedlemmer i 1860'erne
Folketingsmedlemmer i 1870'erne
Folketingsmedlemmer i 1880'erne
Romanforfattere fra Danmark
Dansksprogede forfattere fra Danmark
Personer i Dansk Biografisk Leksikon
Personer fra Jylland
Folketingsmedlemmer fra Bondevennernes Selskab
Minutemen (film)

Minutemen er en Disney Channel Original Movie fra 2008 som fik premiere på Disney Channel USA 25. januar og på, Disney Channel Scandinavia 29. februar.

De 3 skuespillere, der medvirker i film "Minutemen" er Luke Benward, Jason Dolley og Nicholas Braun.

Disney Channel Original Movies
Gribehandske

En gribehandske er en handske, som bæres af ishockeymålmænd. Den minder om en baseballhandske, men har beskyttelse af håndryggen mod slag. I regelbogen fra Dansk Ishockey Union (DIU) er dens maksimale mål beskrevet som følger:

 20,32 cm i bredden hvor som helst på håndledsdelen, som må have en maksimum højde på 10,16 cm.
 46 cm mellem hælen og langs med gribelommen til toppen.
 114,3 cm. i omkreds

Kilder og eksterne henvisninger 

Ishockey
Sportsudstyr
Legoland Windsor

Legoland Windsor er en forlystelsespark i Windsor, Berkshire i England. Parken åbnede i 1996, hvor Windsor Safari Park tidligere lå, som det andet Legoland (det første var Legoland Billund Resort i Danmark). Parken er placeret nær Windsor Castle og ligger omkring 13 km vest for London Heathrow Airport.

I 2014 havde parken 2,2 million besøgende.

Besøgstal 
Parken er normalt åben fra marts til november.
Siden 2005 er besøgstallet støt blevet større, og parken har i flere år haft flere besøgende end den oprindelige park i Legoland Billund. I 2011 blev den 10. mest besøgte temapark i Europa, og denne position har den holdt siden.

Referencer

Eksterne henvisninger 

Forlystelsesparker i Storbritannien
Windsor
Etableret i 1996
Volpino Italiano

Volpino Italiano (bogstaveligt talt "lille italiensk ræv"; flertal Volpini) eller Volpino er en italiensk hunderace af typen spidshunde. Den er nært beslægtet med tysk spids, hvortil hører den lille Pomeranian (Zwergspitz).

Historie 

Små spidslignende hunde, der ligner den moderne Volpino, er blevet identificeret i en række malerier, hvoraf det tidligste kan være St. Augustine i sit atelier (italiensk: Sant'Agostino nello studio) af Vittore Carpaccio, malet i Scuola di San Giorgio degli Schiavoni i Venedig i 1502. Den florentinske billedhugger Michelangelo havde angiveligt en sådan hund.

I det attende og nittende århundrede var denne type hund almindelig i Toscana, hvor den var kendt som Cane di Firenze og blev brugt som vagthund af hyrder og folk, der kørte med [[kærre]r, og i Lazio, hvor den blev kaldt Cane del Quirinale.

Dronning Victoria af Storbritannien besøgte Firenze i 1888 og købte fire hunde af Pomeranian- eller Spitz-typen.

Den første standard for Volpino Italiano blev udarbejdet af Kennel Club Italiano i 1913, og hundene blev udstillet med en vis succes. Den blev fuldt ud accepteret af Fédération Cynologique Internationale i 1956. I 1960'erne var racen næsten forsvundet og var tæt på at uddø. Nogle få eksempler blev identificeret i 1968, og registreringer blev påbegyndt i 1972.

I perioden fra 2011 til 2019 var nye registreringer i Italien i gennemsnit omkring 160 om året.

Karakteristika 
Volpinoen er en lille hund, der ikke er højere end ca. 30 cm ved manken. Den er nogenlunde firkantet i omridset, kropslængden mere eller mindre lig med højden. Pelsen er lang og står væk fra kroppen. Den er enten ensfarvet hvid eller ensfarvet dyb rød. I den internationale standard tolereres en solid champagne farve også; enhver anden farve betragtes som en defekt.

Det er en af mange racer, der er ramt af arvelig linseluxation, en øjensygdom, der opstår når linsens ophæng (linsetrådene) går i stykker, og som kan forårsage smerte eller blindhed.

Volpino Italiano hører til i FCI under gruppe 5 – Spidshunde og hunde af oprindelig type.

I Danmark er Volpino Italiano en af racerne i af Spidshundeklubben (under Dansk Kennel Klub) sammen med diverse andre spidshunde.

Trivia 
I 2009 blev to tævehvalpe ved navn "Hedehuset's Gemma" og "Hedehuset's Bellina" en del af TV-serien 2900 Happiness. I serien spiller hvalpene rollen som "Doggy", den lille hvide sjældenhed ejet af seriens "Mercedes"

Referencer 

Hunderacer fra Italien
Spidshunde
Challengerdybet

Challengerdybet er det dybeste kendte punkt i verdenshavene med en dybde på næsten 11.000 m. Det ligger i Marianergraven øst for Filippinerne.

23. januar 1960 dykkede Jacques Piccard og Don Walsh som de første mennesker ned i Challenger Deep. De benyttede en specialbygget ubåd og nåede med den til bunden, hvilket de målte til 10.916 m. Siden er en japanskbygget ubemandet ubåd nået til bunden og målte dybden til 10.911 m, hvilket anses for det mest præcise mål til dato.

I 2009 nåede den ubemandede ubåd Nereus en dybde på 10.902 m.

I 2012 dykkede filminstruktøren James Cameron ned til en dybde på  10.898,4 m i ubåden Deepsea Challenger

Eksterne henvisninger 
 Nereus Soars to the Ocean's Deepest Trench. New hybrid deep-sea vehicle descends 6.8 miles in the Challenger Deep 

Oceangrave